Արձանագրություն 11

17.06.2022թ. ք. Ստեփանավան

Ս/թ հունիսի 17-ին Ստեփանավան համայնքի համայնքապետարանի նիստերի դահլիճում տեղի ունեցավ Ստեփանավան համայնքի ավագանու հերթական նիստը:Նիստին մասնակցում էին ավագանու 21 անդամներից 12-ը, համայնքապետարանի բաժնի պետեր, մասնագետներ, համայնքապետարանի աշխատակիցներ:Նիստը հեռարձակվում էր առցանց:Նիստը վարում էր համայնքի ղեկավարի տեղեկալ Հրահատ Աբրահամյանը: Նա ներկայացրեց օրակարգը

1. Ստեփանավան համայնքի փաստաթղթերը Հայաստանի Հանրապետության ազգային արխիվ հանձնելու մասին:
2. Հայաստանի Հանրապետության դատախազությանը անհատույց օգտագործման իրավունքով տարածք տրամադրելու մասին:
3. Ստեփանավան համայնքի ղեկավար Արմեն Գառնիկի Գրիգորյանին ստորագրելու «Քաղաքապետերի դաշնագիրը հանուն կլիմայի և էներգիայի» դաշնագիրը եվ «Կայուն էներգետիկ զարգացման գործողությունների ծրագիր» /SEAP/ մշակմանն ու իրականացմանն աջակցելու մասին:
4. **Համայնքի սոցիալապես անապահով ընտանիքներին սոցիալական օգնություն հատկացնելու մասին:**
5. Ստեփանավան համայնքի ավագանու երրորդ նստաշրջանի առաջին նիստի գումարման օրը սահմանելու մասին:

Մինչև օրակարգի քվեարկությունը համայնքապետարանի աշխատակազմի գլխավոր մասնագետ Սամվել Ֆրանգյանը առաջարկեց երկու հարց մտցնել օրակարգ՝ Ստեփանավան համայնքի բնակավայրի գլխավոր հատակագծում առանձին հողակտորի նպատակային նշանակությունը փոփոխելու և ՀՀ Լոռու մարզ համայնք Ստեփանավան, ք.Ստեփանավան Ձորագետի կիրճ 1 հասցեով, 06-007-1519-0009 ծածակագրով 0.09271 հա մակերեսով հողամաս «Լոռվա ամրոց»ՍՊԸ-ին կառուցապատման իրավունքով տրամադրելու մասին:Իսկ համայնքի ղեկավարի տեղեկալ Հասմիկ Մովսիսյանը առաջարկեց օրակարգում ավելացնել Ստեփանավան համայնքի Արվեստի դպրոց ՀՈԱԿ-ի թվով 21 սովորողի ուսման վարձը չվճարելու մասին հարցը:

Համայնքի ղեկավարի 1-ին տեղակալ Հրահատ Աբրահամյանը նիստի օրակարգը դրեց քվեարկության 12 կողմ ձայնով օրակարգը ընդունվեց:Մինչև նիստի սկսելը համայնքապետարանի աշխատակազմի քարտուղար Գայանե Ղալաչյանը նիստը նախագահողից ձայն խնդրեց հայտարարության համար :Նախագահողի համաձայնությունը ստանալուց հետո Գայանե Ղալաչյանը հայտարարեց , որ ավագանու անդամ Արսեն Պապինյանը աշխատանքի է անցնում, որը անհամատեղելի է ավագանու անդամության հետ, ուստի ավագանու անդամի մանդատը վայր է դնում:Ավագանին ընդունեց ի գիտություն:

Նիստը սկսեց իր աշխատանքը:

Լսեցին Ստեփանավան համայնքի փաստաթղթերը Հայաստանի Հանրապետության ազգային արխիվ հանձնելու մասին:

Զեկուցողը՝ Գ. Ղալաչյանը նշեց, որ համայնքապետարանի արխիվում գտնվող 2015-2019թ. ժամանակահատվածի գործերը համայնքի ղեկավարի որոշումներ ,կարգադրություններ և համայնքի ավագանու որոշումներն անհրաժեշտ է ըստ օրենքի հանձնել ՀՀ ազգային արխիվ:Համայնքի ավագանին կողմ քվեարկեց համայնքի սեփականության փաստաթղթերը ՀՀ ազգային արխիվ հանձնելուն:

Լսեցին Հայաստանի Հանրապետության դատախազությանը անհատույց օգտագործման իրավունքով տարածք տրամադրելու մասին:

Զեկուցողը՝ Ս. Մելիքսեթյանը նշեղ, որ Ստեփանավան համայնքի, ՀՀ դատախազության և պետական գույքի կառավարման կոմիտեի միջև նախնական համաձայնությամբ Սուրբ Նշան 17 հասցեում գտնվող մասնաշենքում ՀՀ դատախազությանը անհատույց օգտագործման իրավունքով տրամադրված տարածքը և մասնաշենքը ամբողջությամբ սեփականության իրավունքով պետք է տրամադրվի Ստեփանավան համայնքին:Հաշվի առնելով վերը նշվածը անհրաժեշտ է ՀՀ դատախազությանը անհատույց օգտագործման իրավունքով տրամադրել հողամասի տարածք:Համայնքապետարանը առաջարկում է Ստեփանավան համայնքի Մեղապարտ փողոցի 8/18 հասցեում գտնվող տարածքը անհատույց օգտագործման իրավունքով տրամադրել ՀՀ դատախազությանը:Համայնքի ավագանին միաձայն տվեց իր համաձայնությունը:

Լսեցին Ստեփանավան համայնքի ղեկավար Արմեն Գառնիկի Գրիգորյանին ստորագրելու «Քաղաքապետերի դաշնագիրը հանուն կլիմայի և էներգիայի» դաշնագիրը եվ «Կայուն էներգետիկ զարգացման գործողությունների ծրագիր» /SEAP/ մշակմանն ու իրականացմանն աջակցելու մասին:

Զեկուցողը Ա. Սուքիասյանը ներկայացրեց , որ Ստեփանավան համայնքի ղեկավարի այլ միջոցների ներգրագմամբ ստեփանավան համայնքում կայուն զարգացում ապահովելու նպատակով ծրագրերի մշակման և իրականացման առաջարկությունը, անհրաժեշտ է համայնքի ավագանու համաձայնությունը:Քվեարկության արդյունքում համայնքի ավագանին տվեց իր համաձայնությունը համայնքի ղեկավար Արմեն Գրիգորյանին ստորագրելու դաշնագիրը:

Լսեցին **Համայնքի սոցիալապես անապահով ընտանիքներին սոցիալական օգնություն հատկացնելու մասին:**

**Զեկուցողը՝ Հ. Մովսիսյան նշեց, Ստեփանավան համայնքի ղեկավարին են դիմել համայնքի բնակիչներ, խնդրելով տրամադրել սոցիալական աջակցություն:Հանձնաժողովի անդամները սոցիալական աշխատողի հետ կատարել են տնայցեր,կարիքների գնահատում և տվել են դրական կարծիք 31 ընտանիքի օգնելու:Իսկ 8 ընտանիքինը մերժվել է:Համայնքի ավագանու անդամները դիմումները նայելուց և քննարկելուց հետո քվեարկեցին կողմ սոցիալական աջակցություն տրամադրելու համար:**

**Լսեցին Ստեփանավան համայնքի բնակավայրում գլխավոր հատակագծում առանձին հողակտորի նպատակային նշանակությունը փոփոխելու մասին:**

**Զեկուցողը՝ Ս. Ֆրանգյանը նշեց, որ անհրաժեշտություն է առաջացել ըստ գործող կարգի Ստեփանավան համայնքի վարչական տարածքում գտնվող Արթուր Ենոքի Չատինյանի սեփականությունը հանդիսացող էներգետիկայի, կապի,տրանսպորտի,կոմունալ ենթակառուցվածքների օբյեկտների նպատակային նշանակության,արդյունաբերական օբյեկտների գործնական նշանակության,էներգետիկայի գործառնական նշանակության 0.0611հա հողամասը 06-077-0304-0004 ծածկագրից փոխադրել բնակավայրերի հողերի նպատակային նշանակության հասարակական կառուցապատման հողերի գործառնական նշանակության :Հարցը դրվեց քվեարկության ավագանին միաձայն քվեարկեց:**

**Լսեցին՝ ՀՀ Լոռու մարզ համայնքի Ստեփանավան,ք.Ստեփանավան Ձորագետի կիրճ 1 հասցեում 06-007-1519-0009 ծածկագրով 0.09271հա մակերեսով հողամասը «Լոռվա ամրոց» ՍՊԸ-ին կառուցապատման իրավունքով տրամադրելու մասին:**

**Զեկուցողը՝ Ս. Ֆրանգյանը ներկայացրեց, որ «Լոռվա ամրոց» ՍՊԸ-ն 15.04.2022թ. թիվ 380 գրությամբ դիմել է Ձորագետի կիրճ 1 հասցեի 0.9271 հա մակերեսով ջրային նպատակային նշանակության հողամասը 60 տարի մակերեսով կառուցապատման իրավունքով «Լոռվա ամրոց» ՍՊԸ-ին տրամադրելու համար:Նա ներկայացրել է նաև ՀՀ շրջակա միջավայրի նախարարության կողմից 30.07.21 տրված 0278-21 ջրօգտագործման թույլտվության:Տեղի ունեցան քննարկումներ , հնչեցին տարբեր կարծիքներ:Համայնքի ավագանու անդամները նշեցին, որ Ստեփանավանը տուրիստական քաղաք է և այստեղ հաճախող տուրիստների և հովեկների հանգիստը անցկացնելու վայրերից մեկն էլ Ձորագետն է :Բացի այդ վնաս կհասցվի նաև ձկների զարգացմանը և շրջակա միջավայրին :Բուռն քննարկումներից հետո հարցը դրվեց քվեարկության:Նիստին ներկա 12 ավագանիները դեմ քվեարկեցին որոշման նախագծին և նախագիծը չընդունվեց:**

**Լսեցին Ստեփանավան համայնքի արվեստի դպրոց ՀՈԱԿ-ի թվով 21 սովորողի** ուսման վարձը չվճարելու մասին հարցը:

Զեկուցողը՝ Հ. Մովսիսյանը նշեց, որ պետության կողմից սուբսիդավորվել է արվեստի դպրոցում ազգային նվագարանների ուսուցմամբ զբաղվող 44 սովորողների վարձավճարները:Այժմ պետության կողմից այդ թիվը կրճատվել է 44-ից դարձել է 23, և 21 երեխա դուրս է մնում այդ ուսուցումից:Անհրաժեշտ է այդ 21 երեխայի վարձավճարը չգանձել, որպեսզի նրանք ևս կարողանան ավարտել ուսուցման տարին:Համայնքի ավագանին կողմ քվեարկեց այդ երեխաների ուսուցման վարձը՝ 195000 ՀՀ դրամը չգանձելու մասին:

Լսեցին Ստեփանավան համայնքի ավագանու երրորդ նստաշրջանի առաջին նիստի գումարման օրը սահմանելու մասին:

Զեկուցողը՝ Գ. Ղալաչյանը նշեց, որ ըստ օրենքի ավագանու նստաշրջանը ավարտվում է և հաջորդ նստաշրջանը սկսվում է ընթացիկ տարվա սեպտեմբեր ամսվա երկրորդ երեքշաբթից մինչև դեկտեմբերի վերջին չորեքշաբթին :Երկրորդ նստաշրջանի վերջին նիստն է և առաջարկվում հաջորդ նստաշրջանի առաջին նիստի գումարման օր սահմանել 07.09.2022թ. ժամը 14.00:Ավագանին տվեց իր համաձայնությունը :

Օրակարգը սպառվեց նիստն ավարտեց իր աշխատանքը: